প্রাপক নরেশচন্দ্র সেনগুপ্ত (জ. টাঙ্গাইল, ১৮৫২-১৯৬৪) আইনজীবী, প্রগতিশীল সাহিত্যিক। কলকাতা ও ঢাকা বিশ্ববিদ্যালয়ে অধ্যাপক ছিলেন। ভারতীয় আইন কমিশনের সদস্য (১৯৫৬)। প্রবন্ধ, গল্প, উপন্যাস ও নাটক লিখেছেন। তাঁকে নিয়ে সাহিত্যে অশ্লীলতা ও নীতি-দুর্নীতির বিতর্ক হয়। ওয়ার্কার্স অ্যান্ড পেজেন্টস পার্টির সভাপতি (১৯২৫-২৬)। নিখিল ভারত প্রগতি লেখক সংঘের কলকাতা অধিবেশনের সভাপতি (১৯৩৬)। ১৩৩৪-এর শ্রাবণ সংখ্যায় বিচিত্রায় রবীন্দ্রনাথ ‘সাহিত্যধর্ম’ প্রবন্ধ লেখেন; ‘সাহিত্যধর্মের সীমানা’ লেখেন নরেশচন্দ্র (, ভাদ্র ১৩৩৪); এর জবাব দেন দ্বিজেন্দ্র বাগচী ‘সাহিত্যধর্মের সীমানা বিচার’ (বিচিত্রা, আশ্বিন ১৩৩৪)। ‘সাহিত্যধর্মের সীমানা বিচারের উত্তর’ লিখে নরেশচন্দ্র (অগ্রহায়ণ ১৩৩৪) পালটা জবাব দেন। এই বিতর্কে অংশ নিয়ে শরৎচন্দ্র ‘সাহিত্যের রীতিনীতি’ লেখেন (বঙ্গবাণী, আশ্বিন ১৩৩৪)। ওই বিতর্ক চলাকালে মালয় সফররত রবীন্দ্রনাথ ‘সাহিত্যে নবত্ব’ লিখলেন (প্রবাসী, আগস্ট ১৯২৭)। জীবনীকার জানাচ্ছেন, ‘রবীন্দ্রনাথ উত্তেজিত মনে নরেশচন্দ্রকে একখানি পত্র দেন, তাহার ভাষা কবিজনোচিত হয় নাই’ (রবীন্দ্রজীবনী, তৃতীয় খ-, পৃ ৩৩৯)।